Rele davans anvan ou ale kay doktè ou. 

• Rele alavans. Yo ranvwaye anpil vizit 

medikal pou swen woutin oswa yo fè yo 

nan telefòn oswa telemedsin.

• Si ou gen yon randevou medikal ki pa kapab ranvwaye, rele kabinè 

doktè ou. Sa ap ede kabinè a pwoteje tèt pa yo ak lòt 

pasyan yo.

Si ou malad, mete yon pwoteksyon an twal 

sou nen ak bouch ou.

• Ou dwe mete yon pwoteksyon figi an twal sou nen 

ou ak bouch ou si ou dwe ozalantou lòt moun 

oswa bèt, sa gen ladan bèt kay yo (menm

lakay ou).

• Ou pa bezwen mete pwoteksyon figi an twal si ou pou kont 

ou. Si ou pa ka mete yon pwoteksyon figi an twal (akòz 

pwoblèm pou respire pa egzanp), kouvri tous ou ak etènye 

ou nan kèk lòt fason. Eseye rete omwen 6 pye distans lwen 

lòt moun. Sa ap ede pwoteje moun ki ozalantou ou.

Remak: Pandan pandemi COVID-19 lan, mask pou figi kategori 

medikal yo rezève pou travayè swen sante yo ak kèk premye 

sekouris. Ou ka oblije itilize yon foula oswa yon bandana pou 

fè yon pwoteksyon figi an twal.

Si ou vin gen siy avètisman dijans pou COVID-19, jwenn swen 

medikal touswit. 

Siy avètisman dijans yo gen ladan*:

• Pwoblèm pou respire

• Doulè oswa presyon pèsistan nan pwatrin

• Nouvo konfizyon oswa pa kapab reveye

• Po bouch oswa figi ki vin ble

*Lis sa a pa gen tout bagay ladan. Tanpri konsilte founisè 

swen medikal ou pou nenpòt lòt sentòm ki grav oswa ki 

enkyete ou.

Rele 911 si ou gen yon ijans medikal. Si ou gen yon ijans 

medikal epi ou dwe rele 911, avèti operatè a ke ou gen oswa 

ou panse ou petèt gen COVID-19. Si sa posib, mete yon mask 

nan figi ou anvan swen medikal yo rive.

CS 316120-L 05/04/2020

cdc.gov/coronavirus

Evite pwopagasyon COVID-19 si ou malad

Vèsyon aksesib: https://www.cdc.gov/coronavirus/2019-ncov/if-you-are-sick/steps-when-sick.html

Si ou malad avèk COVID-19 oswa ou panse ou petèt 

gen COVID-19, swiv etap yo ki anba a pou ede 

pwoteje lòt moun nan kay ou ak nan kominote ou.

Rete lakay ou eksepte pou al pran 

swen medikal. 

• Rete lakay ou. Pifò moun ki gen COVID-19 

gen maladi lejè epi yo kapab refè lakay yo 

san swen medikal. Pa kite kay ou eksepte 

pou al pran swen medikal. Pa vizite zòn piblik yo.

• Pran swen tèt ou. Pran repo epi rete idrate.

• Jwenn swen medikal lè li lè li nesesè. Rele doktè ou anvan 

ou ale nan kabinè li pou pran swen. Men, si ou gen 

pwoblèm pou respire oswa lòt sentòm enkyetan, rele 

911 pou jwenn èd touswit.

• Evite transpò piblik, pataje woulib, oswa taksi.

Separe tèt ou de lòt moun ak bèt nan kay ou. 

• Ou dwe rete nan yon chanm byen presi epi lwen 

lòt moun ak bèt nan kay ou otank posib. 

Epitou, ou dwe itilize yon twalèt apa, si 

gen disponib. Si ou dwe ozalantou lòt 

moun oswa bèt andedan oswa deyò kay la, mete yon 

pwoteksyon figi an twal.

ɞ Gade nan COVID-19 ak Bèt si ou gen kesyon osijè 

bèt kay yo: https://www.cdc.gov/coronavirus/2019-

ncov/faq.html#COVID19animals

Siveye sentòm ou yo.

• Sentòm kouran yo nan COVID-19 gen ladan 

lafyèv ak tous. Pwoblèm pou respire se yon 

sentòm ki pi grav ki vle di ou dwe jwenn 

swen medikal.

• Swiv direktiv pou swen ke founisè swen sante ou ak depatman 

sante lokal la bay. Otorite sante lokal ou yo ap bay 

machaswiv pou tcheke sentòm ou yo epi rapòte 

enfòmasyon yo.
Kouvri tous ak etènye ou.

• Kouvri nen ou ak bouch ou avèk yon klinèks lè 

ou ap touse oswa etènye.

• Jete klinèks ize yo nan yon poubèl ki double.

• Lave men ou touswit avèk savon ak dlo pandan omwen 

20 segonn. Si savon ak dlo pa disponib, netwaye men ou 

avèk yon dezenfektan pou men abaz alkòl ki gen 60% 

alkòl omwen.

Netwaye men ou souvan.

• Lave men ou souvan avèk savon ak dlo 

pandan 20 segonn omwen. Sa enpòtan 

espesyalman apre ou fin mouche nen ou, 

touse, oswa etènye; lè ou ale nan twalèt; ak 

anvan ou manje

oswa prepare manje.

• Itilize dezenfektan pou men si savon ak dlo pa disponib. Itilize 

yon dezenfektan pou men abaz alkòl ki gen 60% alkòl 

omwen ki kouvri tout sifas men ou epi fwote men ou 

ansanm jiskaske ou santi yo seche.

• Savon ak dlo se meyè opsyon an, sitou si ou wè men ou

sal aklè.

• Evite manyen zye, nen, ak bouch ou avèk

men ki pa lave.

Evite pataje atik pèsonèl nan kay.

• Pa pataje avèk lòt moun oswa bèt nan kay 

ou asyèt, vè, gode, kouvè, sèvyèt, ni atik 

kabann.

• Lave atik sa yo byen pwòp apre ou fin itilize yo avèk savon ak dlo 

oswa mete yo nan machin pou lave vesèl.

Netwaye tout sifas “anpil moun manyen” 

yo chak jou.

• Netwaye ak dezenfekte sifas anpil moun 

manyen yo nan “chanm malad” ou ak 

nan saldeben ou. Kite yon lòt moun 

netwaye ak dezenfekte sifas ki nan zòn kominal yo, men pa 

chanmakouche ou ak twalèt ou.

• Si yon moun k ap bay swen oswa yon lòt moun dwe netwaye ak 

dezenfekte chanmakouche oswa twalèt yon moun ki malad, li 

dwe fè l lè sa nesesè. Moun k ap bay swen an/lòt moun lan 

dwe mete yon mask epi tann tout kantite tan ki posib apre 

moun ki malad la te itilize twalèt la.

Sifas anpil moun manyen souvan yo gen ladan telefòn, 

telekòmann, kontwa, anlè tab, manch pòt, akseswa nan twalèt 

yo, twalèt, klavye, tablèt ak tab bò kabann yo.

• Netwaye ak dezenfekte zòn ki ka gen sou yo san, poupou oswa 

likid kò.

• Itilize pwodui netwayaj ak dezenfektan kay. Netwaye zòn lan oswa 

atik la avèk savon ak dlo oswa yon lòt detèjan si li sal. Apre 

sa itilize yon dezenfektan kay.

ɞ Asire ou swiv esplikasyon ki sou etikèt la pou garanti 

ou itilize pwodui a san danje epi yon fason ki efikas. 

Anpil pwodui rekòmande pou kenbe sifas la mouye 

pandan plizyè minit pou asire mikwòb yo mouri. Anpil 

rekòmande prekosyon tou, tankou mete gan epi asire ou 

gen bon sikilasyon lè pandan itilizasyon pwodui a.

ɞ Pifò dezenfektan kay ke EPA anrejistre 

ta dwe efikas.

Kijan pou sispann izòlman nan kay

• Moun ki gen COVID-19 ki te rete lakay yo 

(izole nan kay) ka sispann izòlman nan 

kay la nan kondisyon ki annapre la yo:

ɞ Si ou pa pral fè yon tès pou detèmine si ou kontajye toujou, 

ou ka kite kay la apre twa bagay sa yo te rive:

§ Ou pa te gen okenn lafyèv pandan omwen 72 èdtan 

(sètadi twa jou konplè san lafyèv san ou pa te pran 

medikaman ki bese lafyèv)

EPI

§ lòt sentòm yo te amelyore (pa egzanp, lè tous oswa 

souf kout ou an te amelyore)

EPI

§ 10 jou omwen fin pase depi sentòm ou yo te parèt

pou premye fwa.

ɞ Si ou pral fè tès pou detèmine si ou kontajye toujou, 

ou ka kite kay la apre twa bagay sa yo te rive:

§ Ou pa gen lafyèv ankò (san ou pa te pran

medikaman ki bese lafyèv)

EPI

§ lòt sentòm yo te amelyore (pa egzanp, lè tous oswa 

souf kout ou an te amelyore)

EPI

§ ou te resevwa de (2) tès negatif youn dèyè lòt, 

24 èdtan apa. Doktè ou an pral swiv direktiv 

CDC yo.

Nan tout ka yo, swiv konsèy founisè swen sante ou ak depatman sante 

lokal ou. Yo dwe pran desizyon pou sispann izòlman nan kay yo 

dapre desizyon nan tèt ansanm avèk founisè swen sante ou epi 

depatman sante Eta a ak depatman sante lokal yo. Desizyon 

lokal yo depann de sikonstans yo nan zòn lan.